Departement Forêts

D'Departement Forêts (fr.: Département des Forêts), war vum 24. Oktober 1795 bis 1814 e franséischt Departement an der éischter franséischer Republik an duerno am éischte franséische Keeserräich.

Geschicht
Den Dekreet vun der Convention nationale vum 1. Oktober 1795Den 1. Oktober 1795 entsprécht dem 9 vendémiaire an IV am « calendrier républicain français ». huet d'AnnexiounDës Annexioun gouf eréischt 1797 duerch den Traité vu Campo-Formio international unerkannt. Den Traité vu Lunéville huet 1801 nach emol dës territorial Uspréch vu Frankräich bestätegt. vun de fréieren éisträicheschen Nidderlanden a vum Prënzbistum Léck proklaméiert. Am Dekreet war d'Opsplécke vum Gebitt an néng Departementer virgesinn, deenen hir Limitten duerch franséisch Kommissäre festzeleeë waren. Den Dekreet huet och nach virgesinn, datt d'Verwaltungsstrukturen op allen Niveaue séier ageriicht sollte ginn: d'Verwaltunge vun den Departementer, d'Verwaltunge vun de Gemengen an d'Geriichter. All d'Beamte sollte konform zur Constitutioun vum Joer III gewielt ginn.

De 24. Oktober gëtt den Département des Forêts offiziell ageriicht. En ëntsprécht dem Gros (~ 2/3) vum Herzogtum Lëtzebuerg, dat elo verschwënnt. De Rescht vum fréieren Herzogtum Lëtzebuerg kënnt bei d'Departementer Sambre-et-Meuse (Haaptuert: Namur) an Ourthe (Haaptuert: Léck). Am Weste vum Departement Forêts kënnt e Stéck vum fréieren Herzogtum Bouillon bäi.

1798 kënnt et zum Volleksopstand souwuel an de "germaneschen" wéi och an de "romaneschen" Deeler vum Departement, deen ënner den Numm Klëppelkrich (Guerre des gourdins) an der kollektiver Erënnerung bleift.Cf. Trausch 1967 an der Literatur.

Den Numm Forêts
Een Ament huet et sou ausgesinn, wéi wann dat Departement Département des Ardennes orientales sollt heeschen. Awer, wéinst de ville Bëscher, déi de gréissten Deel vu sengem Territoire bedeckt hunn, huet sech dach den Numm Forêts duerchgesat.

Geographie
D'Departement Forêts huet haaptsächlech aus dem gréissten Deel vum deemolegen Herzogtum Lëtzebuerg an engem Deel vum Herzogtum Bouillon bestanen, wat engem groussen Deel vun der haiteger Provënz Lëtzebuerg, dem Groussherzogtum Lëtzebuerg an dem Weste vu Rheinland-Pfalz entsprécht.

D'Departement hat eng Fläch vu 6.910,35  an et hunn déizäit 246.333 Leit do gewunnt.Almanach impérial 1810Almanach Impérial, 1811, Säit 400

Eng qualitativ héichwäerteg Kaart vum Département des Forêts fënnt een als Bäilag vum Gilbert Trausch senger Publikatioun La répression du « Klepelkrich ».

Ënnerdeelung
D'Departement war a 4 Arrondissementer (Verwaltungsbezierker) an 28 Kantonen ënnerdeelt.An enger éischter Phas waren et 5 Arrondissementer a 26 Kantonen. Cf. Kreins 1996 an der Literatur. An all Kanton war ausserdeem e Friddensgeriicht.

ArrondissementerKantonen (haut Lëtzebuerg)Kantonen (haut Belsch)Kantonen (haut Däitschland) Lëtzebuerg Käerjeng, Gréiwemaacher, Hesper (1795-1802), Lëtzebuerg-Stad, Lëtzebuerg-Land, Miersch, Réimech, Rued-Sir Arel, Messancy Béibreg IechternachArzfeld, Béibreg, Dudeldorf, Neuerburg DikrechKlierf, Dikrech, Osper, Veianen, Wolz NeufchâteauBaaschtnech, Chenogne, Étalle, Fauvillers, Florenville, Houffalize, Neufchâteau, Paliseul, Virton

 Lëscht vun de Prefekten 
 Johannes Birnbaum (1763-1832): 2. Mäerz 1800 - 1800
 Jean-Baptiste Lacoste (?-1821): 30. November 1800 - 1808
 André Joseph Jourdan (1757-1831): 18. Mee 1808 - 1814

 Kuckt och
Vereenegt Departementer
Geschicht vun der Belsch

 Literatur 
 Kayser, Edouard Marc, 1994. Du Grand-Duché de Belgique mort-né [1790] au Grand-Duché de Luxembourg partagé [1839] - Aspects méconnus du passé belgo-luxembourgeois de la fin de l'Ancien Régime au milieu du XIXe siècle. récré 10: 169-188. Dikrech (APESS).
 Kreins, Jean-Marie, 1996. Histoire du Luxembourg. 2è. edition, 128 p. Collection Que sais-je?. Paris: Presses Universitaires de France. ISBN 2-13-047586-8.
 Lasius, Albrecht Friedrich Ludolf, 1813. Der französische Kayser-Staat unter der Regierung des Kaysers Napoleon des Großen im Jahre 1812. Ein historisches-Handbuch, Erste Abteilung, Osnabrück bey Johann Gottfried Kißling. (S. 234)
 Lefort Alfred, 1905. Histoire du Département des Forêts. (Le Duché de Luxembourg de 1795 à 1814). Deel I, Lëtzebuerg, Imprimerie P. Worré-Mertens.
 Trausch, Gilbert, 1967. À propos du « Klepelkrich » : la répression des soulèvements paysans de 1798 dans le Département des Forêts (Aspects et problèmes). Publications de la Section historique de l'Institut grand-ducal de Luxembourg Vol. 82: 7-245.

Kategorie:Geschicht vu Lëtzebuerg

Kategorie:Geschicht vun der Belsch